Source: https://www.bezpecnostvpraxi.sk/clanok-z-titulky/oboznamovanie-zamestnancov-a-udrzanie-odbornej-a-zdravotnej-sposobilosti-fyzickych-osob-v-case-vyskytu-ochorenia-covid-19.htm
Timestamp: 2020-03-30 16:51:43+00:00

Document:
Bezpečnost v praxi - Oboznamovanie zamestnancov a udržanie odbornej a zdravotnej spôsobilosti fyzických osôb v čase výskytu ochorenia COVID-19
Oboznamovanie zamestnancov a udržanie odbornej a zdravotnej spôsobilosti fyzických osôb v čase výskytu ochorenia COVID-19
V súvislosti s množstvom otázok doručených na Národný inšpektorát práce týkajúcich sa oboznamovania zamestnancov a udržania odbornej a zdravotnej spôsobilosti fyzických osôb v čase výskytu ochorenia COVID-19, Ministerstvo práce, sociálnych vecí a rodiny SR prostredníctvom svojho krízového štábu prijalo dňa 13. 03. 2020 nasledovné opatrenie k spočívaniu lehôt počas krízovej situácie.
Dátum publikácie:25. 3. 2020
Autor:Národný inšpektorát práce
1. lehota na vykonanie lekárskych preventívnych prehliadok podľa § 16 ods. 6 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej „zákon č. 124/2006 Z. z.“),
2. lehota na oboznamovanie zamestnancov podľa § 7 zákona č. 124/2006 Z. z.,
3. lehota na absolvovanie aktualizačných odborných príprav podľa § 16 ods. 8, § 23 ods. 6 a § 24 ods. 10 zákona č. 124/2006 Z. z.“
Z uvedeného vyplýva, že vyššie uvedené lehoty v čase krízovej situácie vrátane mimoriadnej situácie a núdzového stavu neplynú. Upozorňujeme, že lehota podľa bodu 2 spočíva, len ak nie je objektívne možné splniť povinnosť podľa § 7 zákona č. 124/2006 Z. z. (napr. nemožnosť vykonať hromadné školenie z dôvodu zákazu hromadných podujatí, športovej, kultúrnej, spoločenskej, či inej povahy) a nie je možné ju splniť ani iným spôsobom (napr. e-learning). Nesplnenie tejto povinnosti nemôže bezprostredne a vážne ohroziť život a zdravie.
Zdroj: Národný inšpektorát práce
Bezpečnosť v praxi je pre nás veľkým prínosom najmä teraz, s blížiacim sa auditom na certifikáty ISO a OHSAS.
Dana Č., úsek ekonomiky a správy

References: § 16
 § 7
 § 16
 § 23
 § 24
 § 7